DA Den Europæiske Unions Tidende C 317/12

Offentliggørelse af en ansøgning i henhold til artikel 50, stk. 2, litra a), i Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer

(2015/C 317/05)

Denne offentliggørelse giver ret til at gøre indsigelse mod ansøgningen, jf. artikel 51 i Europa-Parlamentets og Rådets forordning (EU) nr. 1151/2012 (1).

ENHEDSDOKUMENT

»CAPPELLACCI DI ZUCCA FERRARESI«

EU-nr.: IT-PGI-0005-01324 — 26. 3.2015

BOB ( ) BGB ( X )

1. Navn(e) [på en BOB eller BGB]

»Cappellacci di zucca ferraresi«

2. Medlemsstat eller tredjeland

Italien

3. Beskrivelse af landbrugsproduktet eller fødevaren

3.1. Produkttype

Kategori 2.5. Pasta

3.2. Beskrivelse af produktet med betegnelsen i punkt 1

»Cappellacci di zucca ferraresi« er et frisklavet fyldt pastaprodukt, hvis dej er fremstillet ved bearbejdning af en blanding af durumhvedemel og mel af blød hvede og æg, og hvis fyld er fremstillet ved bearbejdning og kogning af kødet fra melongræskar, revet ost og muskatnød.

Ved markedsføringen skal »Cappellacci di zucca ferraresi« have følgende karakteristiske egenskaber:

Fysiske egenskaber:

Form: rund og foldet som en imitation af den typiske stråhat, der bæres af bønderne.

Størrelse: 4-7 cm i diameter.

Vægt: 10-28 gram.

Organoleptiske egenskaber:

Ydre udseende: typisk gul farve, som er kendetegnende for pasta fremstillet af æg, med kraftigere farvetoninger på grund af det gule græskarkød i fyldet.

Indre udseende: gul farve af moden græskar.

Dejens konsistens: middel til blød.

Smag: pastasmag med en klar kontrast mellem det sødlige græskar og den salte ost og en antydning af muskatnød.

3.3. Foder (kun for produkter af animalsk oprindelse) og råvarer (kun for forarbejdede produkter)

I den traditionelle opskrift på »Cappellacci di zucca ferraresi« anvendes følgende ingredienser til pastadejen og fyldet:

Ingredienser til pastadejen ved 1 kg produkt:

Ingredienser ved 1 kg færdigt produkt Mængde (gram) Tolerance (gram) Blanding af mel af blød hvede type »OO« og durumhvedemel, hvor forholdet kan variere, dog er indholdet af mel af blød hvede størst 250 +/- 50 Æg eller pasteuriseret ægblanding 165 +/- 20

Ingredienser til fyldet:

Ingredienser ved 1 kg færdigt produkt Mængde (gram) Tolerance (gram) Kød af gul græskar (Cucurbita Moschata, i almindeligt sprogbrug også kaldet »Violina«) 400 +/- 30 Revet ost 122 +/- 40 Rasp 60 +/- 20 Muskatnød 3 +/- 1 Valgfrie ingredienser: Anvendte gennemsnitsmængder Sukker Efter behov

Anvendelse af farvestoffer eller konserveringsmidler er ikke tilladt.

3.4. Specifikke etaper af produktionen, som skal finde sted i det afgrænsede geografiske område

Tilberedningen af pastadejen, fyldet og fremstillingen af produktet skal foregå i det geografiske område, der er omhandlet i punkt 4.

3.5. Særlige regler vedrørende udskæring, rivning, emballering osv. af det produkt, som den registrerede betegnelse henviser til

Da der er tale om et letfordærveligt produkt, skal den potentielle risiko for sikkerheden og forbrugerens kvalitetsopfattelse som følge af yderligere håndtering og udsættelse for fysiske og atmosfæriske forhold holdes på et minimum, da de kan medføre, at pastaen forringes, går i stykker eller afgiver vand, hvilket øger bakterieindholdet og gør, at fyldet bliver mørkere (farven slår over i typisk orange til brun-grålig). Produktet skal derfor markedsføres pakket, emballeres på salgsstedet på forbrugerens anmodning eller forudpakkes med henblik på direkte salg. For at de karakteristiske fysiske og organoleptiske egenskaber ved »Cappellacci di zucca ferraresi« bevares, skal klargøringen til salg finde sted senest 60 minutter efter fremstillingens afslutning.

3.6. Særlige regler for mærkning af det produkt, den registrerede betegnelse henviser til

»Cappellacci di zucca ferraresi« kan markedsføres pakket eller i løs tilstand.

I sidstnævnte tilfælde skal der på et synligt sted på emballagen eller forudpakningen med henblik på direkte salg være anført samme oplysninger og elementer, som er foreskrevet for et pakket produkt.

For produkter pakket i beskyttende atmosfære skal pakningen være forseglet ved brug af varmeforsegling.

Nettovægten af det pakkede markedsførte produkt må ikke være under 100 gram eller over 2 000 gram.

Pakningen skal være forsynet med EU's logo for beskyttet geografisk betegnelse (BGB), teksten »Cappellacci di zucca ferraresi« samt følgende yderligere oplysninger:

— navn eller virksomhedsbetegnelse og adresse på produktions- og/eller pakkevirksomhedens navn

— produktets logo.

Produktets logo er som følger:

4. Præcis afgrænsning af det geografiske område

Produktionsområdet for »Cappellacci di zucca ferraresi« udgøres af hele provinsen Ferrara.

5. Tilknytning til det geografiske område

Provinsen er kendt som værende et rent kornkammer, både på grund af den meget udbredte hvededyrkning og de mange bedrifter, som producerer kornbaserede fødevarer. Et andet produkt, som traditionelt og i stort omfang dyrkes på markerne rundt omkring i Ferrara, er melongræskar, som hyldes ved landsbyfester (f.eks. landsbyfesten i Pontelangorino, som har været afholdt siden 1995, og landsbyfesten i Ostellato, som har været afholdt siden 1998), og som har ført til fremkomsten af en betydelig forarbejdningsindustri. Tilvirkningen af særlige pastatyper foregår i dette geografiske område efter en tradition, som vidner om en høj grad af specialisering og håndværksmæssig kunnen, som frem for alt hviler på håndværksmæssig dygtighed og er uløseligt forbundet med en arbejdskraft, som er vanskelig at finde andre steder.

»Cappellacci di zucca ferraresi« har opnået et fint omdømme i tidens løb, ikke kun takket være dets originale form, som er en imitation af den gamle stråhat, der blev båret af bønderne i regionen Ferrara, men også og især på grund af de bemærkelsesværdige organoleptiske kvaliteter, som dette produkt besidder. Særlig værdsat af madkendere, er den kontrast, som fyldet rummer, mellem ostens salthed og den sødlige smag fra melongræskarret, hvis kød endvidere har den fordel, at det næsten ikke er træet og har stor holdbarhed.

Anvendelsen af dette græskar ved fremstillingen af fyldet afspejler, at denne plante traditionelt har været dyrket på markerne omkring Ferrara siden 1570.

Til disse faktorer skal føjes arbejdernes håndværksmæssige dygtighed, som er særligt udviklet i området. Den kommer tydeligst frem i bearbejdningen af græskarret og i tilvirkningen af produktet (anbringelse af fyldet på dejstykkerne og efterfølgende bearbejdning).

»Cappellacci di zucca ferraresi« afspejler endvidere beherskelse af teknikken til bearbejdning af pasta med æg (eller pastaplader), der også er en meget gammel tradition; den blev beskrevet så tidligt som i 1549 i opskriftssamlingen »Banchetti composizione di vivande e apparecchio generale« af Cristoforo da Messisbugo (som var kogemester hos hertugerne af Este). Det er derfor ikke uden grund, at dette produkt til trods for dets »tarvelige« græskarfyld, blev anset for at være en prestigefyldt luksusspise, som helt klart var værdigt til at blive serveret ved officielle lejligheder.

Produktets omdømme beror udover dets bemærkelsesværdige oprindelse i Renæssancen også grundlæggende på spisevanernes hos ferrareserne, som er kendt for altid at have elsket græskar. Et vidnesbyrd herom kommer fra en lokal historiker, Giuseppe Longhi, som i sit værk skrev: »Le donne, i cavalier, l’armi, gli amori e … la Cucina ferrarese« (Kvinder, riddere, våben, kærlighed og … Ferraras madkultur). Om landlivet indtil starten af 1980'erne i det forrige århundrede skrev forfatteren: »i de familier, hvor pengene var små, var der en ret, som i al sin enkelhed udsendte en gennemtrængende vellugt, nemlig friturestegte græskarblomster. […]. Denne udbredte anvendelse af græskar er gået af brug, men cappellacci med deres græskarfyld og ost spises fortsat«.

»Cappellacci di zucca ferraresi« er under dette navn velkendt i daglig tale og i handelen. Produktet er som et typisk ferraresisk produkt blevet serveret ved vigtige begivenheder i sidste århundrede, ved festlige lejligheder og middage i anledning af betydningsfulde gæsters officielle besøg, f.eks. det italienske statsoverhoveds besøg i Ferrara i 1988).

Den kulturelle tilknytning, som »Cappellacci di zucca ferraresi« har til området, afspejles også i de talrige arrangementer, hvor produktet i en årrække har været og fortsat er midtpunktet. Blandt disse skal fremhæves »Sagra dal Caplaz«, som siden 1989 har været afholdt i kvarteret Coronella i kommunen Poggio Renatico (FE), og »Sagra della zucca e del suo cappellaccio«, som siden 2001 har været afholdt i San Carlo di Sant'Agostino (FE), der begge finder sted i de sidste ti dage af august. Disse arrangementer er også de vigtigste lejligheder til at hylde og smage på produktet.

Navnet på produktet har været anvendt siden slutningen af 1800-tallet i de klassiske kogeboger om Ferraras køkken (Cucina pratica ferrarese, 1896; Longhi, 1984; Iori Galluzzi Iannotta, 1987), i de lokale spiseguider (Ferrara, terra acqua e sapori, 2009) og i de nationale spiseguider (til at begynde med Il Boccafina, 1967), samt på restauranternes menuer.

Henvisning til offentliggørelsen af varespecifikationen

(Artikel 6, stk. 1, andet afsnit, i denne forordning)

De italienske myndigheder har indledt den nationale indsigelsesprocedure ved at offentliggøre ansøgningen om ændring af varespecifikationen for den beskyttede geografiske betegnelse »Cappellacci di zucca ferraresi« i Gazzetta Ufficiale della Repubblica Italiana (den italienske stats tidende) nr. 25 af 31.1.2015.

Den konsoliderede udgave af varespecifikationen kan ses på webstedet: http://www.politicheagricole.it/flex/cm/pages/ServeBLOB.php/L/IT/IDPagina/3335

eller ved at gå direkte til hjemmesiden for det italienske ministerium for landbrugs-, fødevare- og skovbrugspolitik (www.politicheagricole.it) og klikke på »Prodotti DOP IGP« (øverst til højre på skærmbilledet), derefter på »Prodotti DOP IGP STG« (i venstre side af skærmbilledet) og herefter på »Disciplinari di Produzione all’esame dell’UE«.

(1) EUT L 343 af 14.12.2012, s. 1.